**SAMOSTOJNO DELO UČENCEV – ANGLEŠČINA 4.r**

*Pozdravljeni učenci!*

*V naslednjih dneh boste opravili projektno delo. Če ste se potrudili, ko smo bili še skupaj v šolskih klopeh, imate večji del naloge že narejen v vaših zvezkih. Ne bo težko, zato kar pogumno naprej☺*

NALOGA: Izdelali boste svoje predstavitev. (ABOUT ME)

 Predstavitev bo vsebovala naslednje točke:

* o meni (ime, priimek, starost, kje živiš, od kod prihajaš)
* najljubše stvari (barva, hrana, igrača, žival, dan….)
* Hrana, ki jo rad/a ješ oziroma ne maraš (I like / I don't like)
* Hišni ljubljenčki, ki jih imaš doma. Ali pa napišeš, da jih nimaš (I've got / I haven't got)
* Opis svoje najljubše igrače
* Opis svojega hišnega ljubljenčka, če ga imaš. Če ga nimaš, poiščeš sliko ene domače živali na internetu in jo opišeš. Predlagam muco ali kužka, ker smo to že delali v šoli.

ČISTO VSE STVARI IMATE ŽE ZAPISANE V ZVEZKU. Potrebno bo samo malo polistati in teme najti. Pomagajte si tudi z učbenikom. (str. 36 in 52)

Nalogo lahko opravite v obliki miselnega vzorca in pišete v vaše zvezke čez 2 prazni strani. Lahko izdelate plakat. Lahko pa besedilo zapišete v PowerPoint ali Wordov dokument. V prilogi vam pošiljam osnutek miselnega vzorca narejenega v Wordu. K besedilu lahko dodate tudi kako sliko.

Opravljeno projektno delo bo osnova za pridobitev **ocene v 2. ocenjevalnem obdobju** v mesecu maju. Tvoje projektno delo bom pregledala in ti poslala povratno informacijo (kaj je dobro, kaj je potrebno popraviti, dodati). Tvoja prva poslana verzija še ne bo ocenjena. Projektno delo mi moraš OBVEZNO poslati na mail. **SVOJE IZDELKE DOSTE ODDALI DO PETKA, 15. 5. 2020.**

Če imaš kakršno koli vprašanje ali pri svojem delu potrebuješ pomoč, mi piši na moj e-mail naslov: monja.kolbl@gmail.com Z veseljem ti bom pomagala☺

Želim ti vse dobro in te lepo pozdravljam, tvoja učiteljica Monja.